open-index/open-wikipedia-markdown huggingface dataset:
სანდრო ეული

**სანდრო ეული** (ნამდვილი სახელი და გვარი — **ალექსანდრე ქიშვარდის ძე ქურიძე**; დ. 23 ოქტომბერი [ძვ. სტ. 11 ოქტომბერი ], 1890, ზომლეთი, ახლანდ. ჩოხატაურის მუნიციპალიტეტი, — გ. 25 მარტი, 1965, თბილისი) — ქართველი პოეტი, საზოგადო მოღვაწე. 

## ბიოგრაფია
მშობლიურ სოფელში დაწყებითი განათლების მიღების შემდეგ, შევიდა ოზურგეთის სასოფლო-სამეურნეო სკოლაში, მაგრამ მოსწავლეთა გამოსვლებში მონაწილეობისათვის გარიცხეს და მხოლოდ 1907 წელს დაამთავრა ლანჩხუთის სამოქალაქო სასწავლებელი. შრომითი საქმიანობა დაიწყო ფოთში, ნავსადგურის მუშად; აქვე ჩაება რევოლუციურ გამოსვლებში. შემდეგ გადავიდა ბაქოში, სადაც 1914 წელს დააპატიმრეს. 1917 წლის თებერვლის რევოლუციის შემდეგ დაბრუნდა საქართველოში და შეუერდა ბოლშევიკებს.

1920 წელს მუშაობდა არალეგალურ გაზეთ „კომუნისტში“, შემდეგ იყო მისი რედაქტორი. 1920 წელს დაპატიმრებული იყო საქართველოს დემოკრატიული რესპუბლიკის მთავრობის მიერ. ქუთაისის ციხეში დაწერა ლექსი „წითელ საქართველოს“. 1921 წლის თებერვალში მონაწილეობდა საქართველოს ოკუპაციაში. საბჭოთა პერიოდში იყო საქართველოს სსრ მწერალთა კავშირის გამგეობის მდივანი (1934–1939), ჟურნალ „ნიანგის“ რედაქტორი (1925, 1928–1930, 1936–1944), საქართველოს საჯარო ბიბლიოთეკის დირექტორი (1933–1936, 1944–1962). 

სანდრო ეულის პირველი ლექსები გამოქვეყნდა 1909 წელს, ბაქოში ყოფნისას აქტიურად მონაწილეობდა ქართული ჟურნალის წყაროს გამოცემაში. საქართველოში საბჭოთა ხელისუფლების დამყარების შემდეგ იგი სათავეში ჩაუდგა „პროლეტარულ მწერალთა“ ასოციაციას. მისი პოეზია განმსჭვალულია რევოლუციური სულისკვეთებით, მაგრამ მწერლის შემოქმედებაში გვხვდება ლირიკული ლექსებიც. აღსანიშნავია მისი პოემები: „არწივების ბუდე“, „ჭალადიდი“; დრამატული პოემა „ახალი ბალეტი“; პიესა „უძლეველი ძალა“; მოთხრობები: „ამირან ვაშალომიძე“, „სიცოცხლის დაბრუნება“ და სხვ., რომლებიც გაერთიანდა კრებულებში: „რჩეული ლექსები და პოემები“ (1930), „პოემები“ (1933), „რჩეული“ (1941), „პატარა მოთხრობები“(1942). დაკრძალულია მწერალთა და საზოგადო მოღვაწეთა დიდუბის პანთეონში.

## ბიბლიოგრაფია
* თხზულებანი ორ ტომად, თბ., 1963–1964.
## ლიტერატურა
* აკერმანი ნ., ბაქრაძე თ., ლაიშვილი ნ., სანდრო ეული–ქურიძე. 1890–1960 (მოკლე ბიბლიოგრაფიული საძიებელი), თბ., 1960.
* ბაბუნაშვილი ზ., ნოზაძე თ., „მამულიშვილთა სავანე“, თბ., 1994. — გვ. 140.

კატეგორია:ქართველი პოეტები
კატეგორია:დაბადებული 1890
კატეგორია:გარდაცვლილი 1965
კატეგორია:საქართველოს ეროვნული ბიბლიოთეკის დირექტორები
კატეგორია:დიდუბის პანთეონში დაკრძალულები
კატეგორია:დაბადებული 23 ოქტომბერი
კატეგორია:ჩოხატაურის მუნიციპალიტეტში დაბადებულები
კატეგორია:ქართველი ბოლშევიკები
კატეგორია:მწერლები ანბანის მიხედვით
ქორდა (ბიოლოგია)

მინი|რიცხვით **2** აღნიშნულია ქორდა
**ქორდა (ბიოლოგია)** — ზურგის სიმი, ქორდიანებისა და ადამიანის ჩონჩხის ელასტიკური უსეგმენტო წარმონაქმნი. წარმოადგენს სხეულის გასწვრივ ღერძს. ქორდა ცხოველებს ძირითადად ჩანასახოვანი განვითარების პერიოდში აქვთ. გარსიანებს (აპენდიკულარები), უქალოებს (ლანცეტა), ზოგიერთ ხერხემლიანსა და  თევზს ქორდა სრული სახით აქვთ შენარჩუნებული. დანარჩენი ხერხემლიანების ქორდა მალებით იცვლება, საბოლოოდ კი ქრება და მის ადგილას ხერხემალი რჩება. ფრინველებს ქორდის ნაშთები არ გააჩნიათ.

თავდაპირველად ჩანასახში ქორდა პირველადი ნაწლავის საფრიდან ვითარდება ცილინდრული-ღერძისებრი ზონრის სახით, რომელიც შემდგომ თავისებური გარსით იფარება. ქორდა საყრდენ ფუნქციას ასრულებს.

## ლიტერატურა
კატეგორია:ბიოლოგია
ქორიონი

მინი|
**ქორიონი** ( — გარსი, მომყოლი) — ფრინველების, ქვეწარმავლების, ძუძუმწოვრების, მათ შორის ადამიანის განვითარების ადრეულ სტადიაზე წარმოშობოლი გარეთა ჩანასახოვანი გარსი. ქორიონის საშუალებით ჩანასახი გარემოდან იღებს ჟანგბადს, ძუძუმწოვრები კი საკვებ ნივთიერებებსაც. ამასთან ერთად ქორიონით ხდება ნივთიერებათა ცვლის პროდუქტების და ნახშირორჟანგის გაცემა. ადამიანისა და ძუძუმწოვრების ქორიონი დაფარულია ხაოებით, რომლებშიც ჩაიზრდება ჩანასახის სისხლძარღვები. ქორიონის ხაოები ჩაინერგება საშვილოსნოს კედელში და ქმნის პლაცენტას.

ქორიონს ასევე უწოდებენ უხერხემლოთა და ზოგი უმდაბლესი ხერხემლიანის კვერცხების მეორეულ გარსს.

## ლიტერატურა
კატეგორია:ემბრიოლოგია
კატეგორია:ცხოველების ანატომია
ქარზე დაწერილი

**ქარზე დაწერილი** () — 1956 წლის ამერიკული ფილმი, რომელიც გადაღებულია ამავე სახელწოდების რომანის მიხედვით. დოროთი მელოუნმა მიიღო ოსკარი საუკეთესო მსახიობი ქალისთვის მეორეხარისხოვან როლში.

## სიუჟეტი
1955 წლის 24 ოქტომბერს გეოლოგი მიჩ უეინი, რომელიც ჰედლის ნავთობკომპანიაში მუშაობს გაიცნობს ლუსი მურს, რომელიც მიჩის უფროსის მდივანია და ნიუ-იორკში მუშაობს. მიჩი ქალს კონფერენციაზე დაპატიჟებს ჰიუსტონში. მგზავრობისას მიჩი აღიარებს, რომ სინამდვილეში მან ლუსი ბავშვობის მეგობრივ, კაილ ჰედლის სურვილის დასაკმაყოფილებლად წაიყვანა. კაილ ჰედლი  ნავთობის მაგნატის, ჯასპერ ჰედლის ალკოჰოლიკი შვილია. მიჩსა და კაილს ორთავეს შეუყვარდება ქალი. კაილი უშედეგოდ იყენებს მის ფულსა და სიმდიდრეს ლუსის მოსახიბლად. ამის შემდეგ კაილი საკუთარ გულს შესთავაზებს ქალს. ისინი დაქორწინდებიან და მოგზაურობენ აკაპულკოში. კაილი შეწყვეტს სმას. უკან დაბრუნებულ წყვილს პრობლემებს კაილის და მერილი შეუქმნის. მერილი მსუბუქი ყოფაქცევისაა და მას მიჩი უყვარს, თუმცა მიჩი მერილის დასავით უყურებს.

## როლებში
*როკ ჰადსონი - მიჩ უეინი 
*ლორენ ბეკოლი - ლუსი მურ ჰედლი
*რობერტ სტაკი - კაილ ჰედლი
*დოროთი მელოუნი - მერილი ჰედლი 
*რობერტ კეითი - ჯასპერ ჰედლი 
*გრანტ უილიამსი - ბიფ მეილი

## რესურსები ინტერნეტში
* 
* 
* 

კატეგორია:1956 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:რომანებზე დაფუძნებული ფილმები
კატეგორია:დრამატული ფილმები
იულემისტე

**იულემისტე** () — ტბა ტალინის შემოგარენში. XIV საუკუნიდან წარმოადგენს ქალაქის სასმელი წყლის მთავარ წყაროს. 2005 წლის მონაცემებით წყლის საშუალო მოხმარება 60 829 მ³-ს შეადგენდა.

ტბის სიახლოვეს მდებარეობს ტალინის აეროპორტი და სავაჭრო ცენტრი Ülemiste.

## რესურსები ინტერნეტში
* ინფორმაცია იულემისტეს ტბის შესახებ

კატეგორია:ესტონეთის ტბები
კატეგორია:ტბები ანბანის მიხედვით
საადიარვი

**საადიარვი** () — ტბა ესტონეთში, იიგევამაისა და ტარტუმაის მაზრების საზღვარზე. მდებარეობს ქალაქ ტარტუდან 15 კმ-ით ჩრდილოეთით, დასახლება ტაბივერესთან. 

## იხილეთ აგრეთვე
*ესტონეთის ტბების სია

## რესურსები ინტერნეტში
*საადიარვის ტბა

კატეგორია:ესტონეთის ტბები
კატეგორია:ტბები ანბანის მიხედვით
ვაგულა

**ვაგულა** () — ტბა ესტონეთში. მდებარეობს ვირუმაის მაზრაში, ქალაქ ვირუდან 2 კმ-ით დასავლეთით. 

## ლიტერატურა
* Aare Mäemets. ესტონეთის სსრ järved ja nende kaitse. ტალინი, 1977

კატეგორია:ესტონეთის ტბები
კატეგორია:ტბები ანბანის მიხედვით
ლივონიის ქრონიკა

200px|მინიატიურა|ქრონიკის ერთ-ერთი გვერდი
**ლივონიის ქრონიკა** ან **ჰაინრიხ ლატვიელის ქრონიკა** () — ჰაინრიხ ლატვიელის ნაშრომი, რომელიც აღწერს ლატვიისა და მიმდებარე ქვეყნების ისტორიას 1180-1227 წლების პერიოდში. შედგება ოთხი ნაწილისაგან.

ლივონიის ქრონიკა ბეჭვდითი სახით პირველად გამოსცეს 1740 წელს, ხოლო მეორედ 1865 წელს. 

აღნიშნული ნაშრომი ერთ-ერთი უძველესი წერილობითი დოკუმენტია, რომელიც მნიშვნელოვან ცნობებს გვაწვდის ბალტიისპირეთის ქვეყნების გაქრისტიანების შესახებ.

## რესურსები ინტერნეტში
* «Хроника Ливонии».   
* Heinrichs Livländische Chronik/ Monumenta Germaniae Historica
**The "Chronicle of Henry of Livonia*' , translated and edited by James A. Brundage, Columbia University, 1961; revised 2003; 288 pages ISBN 0231128886"
* Ruth Williamson, "Primary Source Analysis of the *Chronicle of Henry of Livonia* 
* Indriķa hronika  
* Bibliography of Henry of Latvia

კატეგორია:ლატვიის ისტორია
კატეგორია:ესტონეთის ისტორია
ვისენტე რისკო

**ვისენტე მარტინეს რისკო აგუერო** (დ. 1 ოქტომბერი, 1884 — გ. 30 აპრილი, 1963) — XX საუკუნის გალისიელი ინტელექტუალი. გალისიური ლიტერატურის და ნაციონალიზმის ერთ-ერთი დიდი წარმომადგენელი.

ვისენტე დაიბადა შეძლებულ და კულტურულ ოჯახში. ბავშვობიდან ჯანმრთელობის პრობლემები ჰქონდა. 1899 წელს დაამთავრა სკოლა. სწავლობდა სამართალს სანტიაგოს უნივერსიტეტში. კავშირი ჰქონდა იმ დროის ინტელექტუალებთან. კითხულობდა ინგლისურ და ფრანგულ ლიტერატურას, რომელმაც მას ოკულტუზიმის და ორიენტალიზმის სამყარო დაანახა. ასევე სწავლობდა ბუდისტურ მიმდინარეობას, რამაც იგი თეოსოფისტური მიმდინარეობის ავტორად აქცია.

1912 წელს გაიცნო და დაუახლოვდა ალფონსო დანიელ როდრიგეს კასტელაოს. 1913 წელს გადავიდა მადრიდში პედაგოგიის სასწავლად. 1917 წელს დააარსა ნაციონალისტური გაზეთი „Nos“. ასევე მხარს უჭერდა მიგელ პრიმო დე რივერას დიქტატურას პირველ წლებში, რადგან ფიქრობდა რომ გალისიისათვის შესაძლოა მეტად უფრო სასარგებლო ყოფილიყო მსგავსი ვითარება. შემდგომ ის ასევე მხარს უჭერდა ფრანსისკო ფრანკოს, რის გამოც ბევრმა მისმა გალისიელმა მეგობარმა იგი მოღალატედ შერაცხა.

გარდაიცვალა 1963 წელს.

## ლიტერატურა
* Casares, Carlos. Vicente Risco. ISBN 978-84-7154-386-8.

კატეგორია:დაბადებული 1884
კატეგორია:გარდაცვლილი 1963
კატეგორია:გალისიელი მწერლები
შრი-ლანკის ჰიმნი

**დედა შრი-ლანკა** ( *შრი-ლანკა მათა*;  *შრი-ლანკა ტაიე*) — შრი-ლანკის სახელმწიფო ჰიმნი.

## ისტორია 
1938 წელს ბენგალელმა პოეტმა რაბინდრანათ თაგორმა თავისი მოწაფისთვის ანანდა სამარაკონისთვის ბენგალურ ენაზე დაწერა დაწერა ტექსტი და მუსიკა *ნამა ნამა შრი-ლანკა მათა*. ანანდა ცეილონზე 1940 წელს დაბრუნდა, სადაც მან ტექსტი სინჰალურზე თარგმნა – *აპა შრი-ლანკა*.. თარგმნის შემდეგ მუსაეუს კოლეჯის გუნდის მიერ შეასრულებულმა ვერსიამ მოიპოვა დიდი პოპულარობა.

შრი-ლანკის დღევანდელი ჰიმნის ვერსია სამარაკონმა როგორც საბავშვო სიმღერა 1939 წელს შეასრულა. სიმღერის პირველადი ჩაწერა მიმდინარეობდა 1940 წელს და 1951 წელს დამოუკიდებლობის გამოცხადების შემდეგ სახელმწიფო ჰიმნად გამოცხადდა.

## ტექსტი 
## რესურსები ინტერნეტში 
* 
* 
* 

## სქოლიო 
კატეგორია:ეროვნული ჰიმნები
კატეგორია:შრი-ლანკის ეროვნული სიმბოლოები
ბრიტანული ცეილონი

**ბრიტანული ცეილონი** ასევე **ცეილონი** (სინჰალა: බ්‍රිතාන්‍ය ලංකාව, *ბრიტანია ლანკავა*; ტამილი: பிரித்தானிய இலங்கை, *ბირითანია ილანგაი*) —  ბრიტანეთის სამეფო კოლონია 1815–1948 წლებში. თავიდან კანდის სამეფო არ შედიოდა პროტექტორატის შემადგენლობაში, თუმცა 1817 წლიდან ბრიტანეთი აკონტროლებდა მთლიან ცეილონს, დღევანდელი შრი-ლანკის ტერიტორიას.

## ლიტერატურა 
* Silva, K.M. de *History of Sri Lanka* (1982) pp 239–488 complete text online free 
* Sivasundaram, Sujit. "Ethnicity, Indigeneity, and Migration in the Advent of British Rule to Sri Lanka," *American Historical Review* (2010) 115#2 pp 428–452. in JSTOR
* Sivasundaram, Sujit. "Tales of the Land: British Geography and Kandyan Resistance in Sri Lanka, c. 1803–1850," *Modern Asian Studies* (2007) 41#5 pp 925–965. in JSTOR
* 
* Wenzlhuemer, Roland. "Indian Labour Immigration and British Labour Policy in Nineteenth‐Century Ceylon," *Modern Asian Studies* (2007) 41:575–602
* 

კატეგორია:აზიის ყოფილი მონარქიები
კატეგორია:შრი-ლანკის ისტორია
კატეგორია:ცივი ომის პერიოდის ისტორიული სახელმწიფოები
საიონარა (ფილმი)

**საიონარა** () — 1957 წლის ამერიკული ფილმი, რომელიც გადაღებულია ამავე სახელწოდების რომანის მიხედვით.

## სიუჟეტი
მაიორი ლოიდ გრუვერი, რომელიც კორეის ომის მონაწილე ასია, გადაჰყავთ იაპონიაში. გრუვერი მკაცრი მხარდამჭერია ამერიკული სამხედრო ძალების პოლიტიკისა, რომელიც ჯარისკაცებს იაპონელ ქალებთან ურთიერთობას უკრძალავს. მაგრამ მას შემდეგ, რაც გრუვერი მსახიობ ჰანუ-ოგის გაიცნობს, გადახედავს საკუთარ შეხედულებებს. გრუვერი კონფლიქტში აღმოჩნდება სამხედრო ბაზის დისციპლინასთან და იაპონურ კულტურულ ტაბუებთან.

## როლებში
*მარლონ ბრანდო - მაიორი ლოიდ გრუვერი 
*პატრისია ოუენსი - ეილინ ვებსტერი
*მართა სკოტი -  მისის ვებსტერი
*ჯეიმზ გარნერი - კაპიტანი მაიკ ბეილი 
*რიკარდო მონტალბანი - ნაკამურა
*რედ ბატონსი - ჯო კელი 
*მიიოში უმეკი - კაცუმი კელი 
*მიიკო ტაკა - ჰანა-იოგი

## ჯილდოები
;ოსკარი
#საუკეთესო მსახიობი კაცი მეორეხარისხოვან როლში: რედ ბატონსი
#საუკეთესო მსახიობი ქალი მეორეხარისხოვან როლში: მიიოში უმეკი
#საუკეთესო მხატვრული გაფორმება: ტედ ჰეოურთი, რობერტ პრისლი

;ოქროს გლობუსი
#საუკეთესო მსახიობი კაცი მეორეხარისხოვან როლში: რედ ბატონსი

## რესურსები ინტერნეტში
* 
* 
* 
*

კატეგორია:1957 წლის ფილმები
კატეგორია:იაპონურენოვანი ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:Warner Bros.-ის ფილმები
კატეგორია:რომანებზე დაფუძნებული ფილმები
ძველი ესტონეთი

**ძველი ესტონეთი** — მოიცავს ესტონეთის ისტორიის პერიოდს მის ტერიტორიაზე დამწერლობის გავრცელებამდე.

უკანასკნელ გამყინვარებამდე, დაახლ. ძვ. წ. 10 ათ. წლამდე ესტონეთის ტერიტორია ჯერ კიდევ არ იყო დასახლებული. ადამიანის დასახლება ესტონეთის ტერიტორიაზე ხდება კუნდის კულტურის პერიოდში (სახელი ეწოდა ქ. კუნდას გამო). ყველაზე უძველესი დასახლებაა პულის დასახლება, რომელიც მდებარეობს ესტონეთის სამხრეთ-დასავლეთ ნაწილში მდინარე პიარნუს ნაპირზე, ქალაქ სინდის მახლობლად. აღნიშნული დასახლება თარიღდება ძვ. წ. 9600-9500 წლებით.

ნეოლითის დასაწყისში ჩნდება კერამიკის ჭურჭელი, რომელიც ეკუთვნის ნარვის კულტურას და თარიღდება ძვ. წ. V ათასწლეულით. ყველაზე უძველესი ნიმუშები თარიღდება ძვ. წ. 4 900 წლით. 

გვიანი ნეოლითში, დაახლ. ძვ. წ. 2 200 წ. ვრცელდება საბრძოლო ცულების კულტურა, რომელიც ხასიათდება ზოლებიანი კერამიკით და კარგად გაპრიალებული ნავისებური ფორმის ცულებით. 
[200px|მინი|მარცხნივ|[საბრძოლო ცულების კულტურა|ცულების კულტურის ნიმუშები. ესტონეთის ისტორიის მუზეუმი. ]]
ბრინჯაოს ხანა ესტონთის ტერიტორიაზე ვრცელდება ძვ. წ. 1 800 წელს. ამ პერიოდში ყალიბდება საზღვრები ფინურ-უგრულსა და ბალტიისპირა ხალხებს შორის. იწყება პირველი გამაგრებული დასახლებების ასვასა და რიდალას მშენებლობა კუნძულ საარემააზე. 

რომაელებამდელი რკინის პერიოდი იწყება ძვ. წ. 500 წლისათვის და გრძლდება ძვ. წ. I საუკუნემდე, ხოლო რომაული რკინის პერიოდი 50-450 წლებს მოიცავს. 

სახელწოდება „ესტონეთი“ პირველად იხსენიება VI საუკუნეში რომაელი ისტორიკოსისა და პოლიტიკური მოღვაწის მაგნუს ავრელიუს კასიოდორიუსის „წერილებში“. 

სკანდინავიის ქვეყნების გაქრისტიანება იწყება ჩრდილოეთის ჯვაროსნული ლაშქრობების პერიოდში (1198-1411 წწ.). ესტონეთის გაქრისტიანების შემდეგ ქვეყანა ადმინისტრაციულად დაიყო 8 მააკონდად და 45 კიჰელკონდად. 

## ლიტერატურა
**History of Estonia* 2nd Edition. Tõnu Tannberg, Ain Mäesalu, Tõnis Lukas, Mati Laur and Ago Pajur, ISBN 9985-2-0606-1, A/S BIT, Tallinn, 2002;

## სქოლიო
კატეგორია:ესტონეთის ისტორია
ფრედრიკ იუნგბერგი

**ფრედრიკ იუნგბერგი** ( დ. 16 აპრილი, 1977) — შვედი ფეხბურთელი. 2006-08 წლებში იყო ნაკრების კაპიტანი. მონაწილეობა მიიღო ევროპისა (2000, 2004, 2008) და მსოფლიოს (2002, 2006) ჩემპიონატებზე.

## რესურსები ინტერნეტში 
*
*
*
*

კატეგორია:შვედი ფეხბურთელები
კატეგორია:დაბადებული 1977
კატეგორია:დაბადებული 16 აპრილი
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
იგორ ტუდორი

**იგორ ტუდერი** ( დ. 16 აპრილი, 1978, სპლიტი) — ხორვატი ფეხბურთელი და ფეხბურთის მწვრთნელი. „იუვენტუსის“ მთავარი მწვრთნელი 2025 წლიდან.

## კარიერა
2001 წელს გახდა ხორვატიის წლის საუკეთესო ფეხბურთელი. მონაწილეობა მიიღო 1998 წლის მსოფლიო თასზე სადაც ხორვატიის ნაკრებმა დაიკავა მესამე ადგილი.

## რესურსები ინტერნეტში 
*

კატეგორია:ხორვატი ფეხბურთელები
კატეგორია:დაბადებული 1978
კატეგორია:1998 წლის მსოფლიო საფეხბურთო ჩემპიონატის ფეხბურთელები
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 16 აპრილი
კატეგორია:ცოცხალი ადამიანები
ოსკარის 31-ე დაჯილდოება

**ოსკარის 31-ე დაჯილდოების ცერემონია** — საუკეთესო ფილმებისა და კინოხელოვანების რიგით 31-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით.

## ლაურეატები
კატეგორია:ოსკარის დაჯილდოების ცერემონიები
ოქროს გლობუსის მე-16 დაჯილდოება

**ოქროს გლობუსის მე-16 დაჯილდოება** გაიმართა 1959 წლის 5 მარტს. მასში 1958 წლის ფილმები მონაწილეობდნენ.

## ლაურეატები 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
განცალკევებული მაგიდები (ფილმი)

**განცალკევებული მაგიდები** () — 1958 წლის ამერიკული დრამატული ფილმი, რომელიც გადაღებულია ამავე სახელწოდების პიესის მიხედვით.

## სიუჟეტი
მოქმედება ვიტარდება ბურგარდ ოტელში. არასეზონურ დროს სასტუმროში მხოლოდ გრძელვადიანი სტუმრები ცხოვრობენ. სასტუმროს ყოფა მოსაწყენია, სანამ მშვენიერი ენ შენკლენდი არ გამოჩნდება. ეს სასტუმროში შეხვდება მის ყოფილ ქმარს, ალკოჰოლიკ ჯონ მალკოლმს, რომელიც სასტუმროს მეპატრონე პეტ კუპერზეა დანიშნული. ამასთან ერთად სნობი ქალბატონი რეილტონ ბელი აღმოაჩენს, რომ სასტუმროს ბინადარი მაიორი პოლოკი ისეთი არ არის, როგორადაც თავი მოაქვს. ეს სიახლე ტავზარს დასცემს ბელის ქალიშვილს, სიბილს, რომელსაც მაიორი მალულად უყვარს.

## როლებში
*დებორა კერი - სიბილ რეილტონ ბელი 
*დევიდ ნივენი -  დევიდ პოლოკი 
*რიტა ჰეიუორთი - ენ შენკლენდი 
*ვენდი ჰილერი - პეტ კუპერი 
*ბერტ ლანკასტერი - ჯონ მალკოლმი
*გლედის კუპერი - მისის მაუდ რეილტონ ბელი

## ჯილდოები
;ოსკარი
#საუკეთესო მსახიობი კაცი: დევიდ ნივენი 
#საუკეთესო მსახიობი ქალი მეორეხარისხოვან როლში: ვენდი ჰილერი

## რესურსები ინტერნეტში
* 
*  
* 

კატეგორია:1958 წლის ფილმები
კატეგორია:შავ-თეთრი ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:United Artists-ის ფილმები
კატეგორია:პიესებზე დაფუძნებული ფილმები
კატეგორია:დრამატული ფილმები
კატეგორია:დელბერტ მენის ფილმები
ბუენოს-აირესის რაიონი (პიკოტა)

**ბუენოს-აირესის რაიონი** () — რაიონი პერუში, სან-მარტინის რეგიონის  პიკოტის პროვინციაში. მდებარეობს ზღვის დონიდან 215 მეტრზე. 2007 წლის მონაცემებით, მოსახლეობა  3 456 ადამიანს შეადგენდა, სიმჭიდროვე 13 ადამიანი კმ²-ზე. ფართობი 272,97 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 
* პერუს სტატისტიკისა და ინფორმაციის ეროვნული ინსტიტუტი 

კატეგორია:სან-მარტინის რეგიონის რაიონები
კატეგორია:პიკოტის პროვინციის რაიონები
ჩემი ბიძა

**ჩემი ბიძა** () — 1958 წლის ფრანგული ფილმი. ფილმმა მიიღო ოსკარი საუკეთესო უცხოენოვანი ფილმისთვის და კანის კინოფესტივალის ჟიურის პრიზი.

## სიუჟეტი
ბატონი იულო იმ სახლის მძევალი და მსხვერპლი ხდება, სადაც ყველაფერი ავტომატურ რეჟიმზეა მოწყობილი. სადაც არაფერი არ მუშაობს და თუ მუშაობს ისე არა, როგორც უნდა მუშაობდეს. 

## როლებში
*ჟან-პიერ ზოლა - მისიე არპელი 
*ადრიენ სერვანტიე - მადამ არპელი 
*ლუსიენ ფრეჟისი -  მისიე რიშარი
*ბეტი შნეიერი - ბეტი 
*ჟან ფრანსუა მარსიალი - უოლტერი
*დომინიკ მარი - მეზობელი
*მიიოში უმეკი - კაცუმი კელი 
*მიიკო ტაკა - ჰანა-იოგი 

## რესურსები ინტერნეტში
* 

კატეგორია:1958 წლის ფილმები
კატეგორია:ფრანგულენოვანი ფილმები
კატეგორია:ფრანგული ფილმები
ქონის ხე

**ქონის ხე** () — ხე რძიანასებრთა ოჯახისა. მისი სიმაღლე 10 მეტრს აღწევს. თესლი დაფარულია ცვილის მსგავსი ძნელდნობადი ცხიმით. 

იზრდება აღმოსავლეთ აზიაში — ჩინეთიდან კუნძულ ტაივანამდე. თესლის ნაფიფქისაგან იღებენ ე. წ. ჩინურ მცენარეულ ქონს, რომელსაც სანთლისა და საპნის წარმოებაში იყენებენ. 

ფოთლები შეიცავს შავ საღებავს. ზოგჯერ ქონის ხეს სხვა ოჯახების ზოგიერთ ტროპიკულ ხეს ან ბუჩქსაც ეძახიან.

## ლიტერატურა
კატეგორია:რძიანასებრნი
მიხეილ სახოკია

**მიხეილ სახოკია** (დ. 28 ივნისი, 1902, ბაღმარანი (ახლანდელი გულრიფშის მუნიციპალიტეტი) — გ. 17 აგვისტო, 1983, თბილისი) — ქართველი ბოტანიკოსი, გეობოტანიკური მეცნიერების ერთ-ერთი ფუძემდებელი საქართველოში. 

## ბიოგრაფია
1926 წელს დაამთავრა თბილისის სახელმწიფო უნივერსიტეტი. მისი სამეცნიერო მოღვაწეობა მჭიდროდ უკავშირდება თბილისის ბოტანიკურ ბაღსა და ბოტანიკის ინსტიტუტს. სახოკიას სამეცნიერო საქმიანობა 1925 წლიდან იწყება. ამ დროს ცნობილმა ბოტანიკოსმა აკადემიკოსმა ალექსანდრე გროსჰეიმმა ჩამოაყალიბა ბოტანიკით დაინტერესებული სტუდენტების ჯგუფი, სახელად „ბოტანიცეტუმ“, რომელშიც მიხეილ სახოკიასთან ერთად გაერთიანდნენ: ანა ხარაძე, ალფრედ კოლაკოვსკი, არმენ დოლუხანოვი, პავლე იაროშჩენკო, ტატიანა ჰეიდემანი. მისი ხელმძღვანელობით და უშუალო მონაწილეობით შეიქმნა საქართველოს სსრ მეცნიერებათა აკადემიის ბოტანიკის ინსტიტუტის შირაქისა (1939) და ყაზბეგის (1961) სტაციონარები. 1961 წლიდან იყო ყაზბეგის მაღალმთის სტაციონარის გამგე. მას ეკუთვნის გამოკვლევები ფლორისტიკაში, მცენარეთა სისტემატიკაში, ბოტანიკურ გეოგრაფიაში, გეობოტანიკაში (კავკასიის მცენარეულობის კლასიფიკაცია, კარტოგრაფირება, მთიანი ქვეყნების ვერტიკალური სარტყლიანობის და გეობოტანიკური დარაიონების პრინციპების დამუშავება). ავტორთა კოლექტივთან ერთად შექმნა სსრკ ევროპული ნაწილის მცენარეულობის რუკა (I გამოცემა — 1950, II გამოცემა — 1980), რისთვისაც მიენიჭა აკადემიკოს ვ. კომაროვის სახელობის პრემია. თანაავტორია მონოგრაფიისა „სსრ კავშირის ევროპული ნაწილის მცენარეულობა“. მკვლევარი აქტიურად მუშაობდა აგრეთვე მრავალტომიანი გამოცემის „კავკასიის დენდროფლორის“ შედგენასა და რედაქტირებაში. საერთაშორისო აღიარება მოიპოვა სახოკიას მიერ შედგენილმა მეგზურმა „ბოტანიკური ექსკურსიები საქართველოში“, რომელიც ინგლისურ და რუსულ ენებზე დაიბეჭდა (1961). იყო საქართველოს გეოგრაფიული საზოგადოების პრეზიდიუმის წევრი და გეობოტანიკური სექციის თავმჯდომარე. ინტენსიურად თანამშრომლობდა „ქართული საბჭოთა ენციკლოპედიის“ მომზადებაში. დაჯილდოებულია „შრომის წითელი დროშის“ ორდენით და მედლებით.

## იხილეთ აგრეთვე
* საქართველოს ფლორა
* საქართველოს ტყეები

## რესურსები ინტერნეტში
## სქოლიო
კატეგორია:ქართველი ბოტანიკოსები
კატეგორია:გულრიფშის მუნიციპალიტეტში დაბადებულები
ნიკოლოზ ბასილაშვილი

**ნიკოლოზ ბასილაშვილი** (დ. 23 თებერვალი, 1992, თბილისი, საქართველო) — ქართველი პროფესიონალი ჩოგბურთელი, მსოფლიოს მოქმედი 148-ე ჩოგანი, საქართველოს დეივისის თასის ნაკრების წევრი.

ბასილაშვილმა კარიერაში ერთეულთა თანრიგში ATP-ის 3 ტურნირი მოიგო. 2018 წლის 29 ივლისს, მან გერმანიის ღია პირველობის ფინალში არგენტინელი ლეონარდო მაიერი სამ სეტში დაამარცხა და გახდა დამოუკიდებელი საქართველოს ისტორიაში პირველი მამაკაცი ჩოგბურთელი, რომელმაც ATP-ის ტურნირის მოგება შეძლო. 2018 წლის 7 ოქტომბერს, ჩინეთის ღია პირველობის ფინალში ხუან მარტინ დელ პოტროს ორ სეტში დამარცხებით, ბასილაშვილმა კარიერაში ATP-ის მეორე ტურნირი მოიგო და რეიტინგში უმაღლეს – 23-ე ადგილზე გადაინაცვლა. მას ასევე მოგებული აქვს 5 ATP-ის ჩელენჯერის და 10 ITF-ის მამაკაცთა ტურნირი ერთეულთა თანრიგში. ქართველ ჩოგბურთელს ოთხჯერ ჰყავს დამარცხებული რეიტინგში ტოპ-10-ის ჩოგბურთელები. დიდი სლემის ტურნირებზე ბასილაშვილს ორჯერ როჯერ ფედერერთან და ორჯერ რაფაელ ნადალთან აქვს ნათამაშები, სადაც იგი სამჯერ დამარცხდა. 2021 წლის 11 მარტს ბასილაშვილმა იგი დოჰას 250-იან ტურნირზე დაამარცხა. 13 მარტს ტურნირის ფინალი მოიგო. მან მოწინააღმდეგე რობერტო ბაუტისტა აუგუტი 2 სეტში დაამარცხა.

## პირადი ცხოვრება
ბასილაშვილი დაიბადა 1992 წლის 23 თებერვალს თბილისში. მამამისი – ნოდარი ქართული ეროვნული ბალეტის წევრი იყო, ხოლო დედამისი – ნატალია ექიმი. ჰყავს ძმა, სახელად თენგიზი. ნიკოლოზმა 5 წლის ასაკში, მამასთან დაიწყო ჩოგბურთის თამაში. 2007–2011 წლებში, აშშ-ში კალიფორნიის შტატის ქალაქ საკრამენტოში ვარჯიშობდა. ბასილაშვილის ფავორიტი საჩოგბურთო საფარია ჰარდი.

ფლობს ქართულ, ინგლისურ და რუსულ ენებს. გატაცებულია ავიაციით, კინოფილმებით და კულინარიით. ჰყავდა მეუღლე ნეკა დოროყაშვილი, რომელთანაც ჰყავს ერთი შვილი და ვაჟი – ლუკა, რომელიც 2015 წლის 4 მაისს შეეძინა.

2020 წლის 24 მაისს დააკავეს, ყოფილ მეუღლეზე, ნეკა დოროყაშვილზე ძალადობის ბრალდებით. მას თბილისის საქალაქო სასამართლომ 100 ათასი ლარის ოდენობის გირაო შეუფარდა. სპორტსმენი დანაშაულს არ აღიარებს. ამასთან, შემაკავებელი ორდერია გამოცემული როგორც ჩოგბურთელის, ისე მისი მშობლების მიმართ.

## ATP-ის ტურნირების ფინალები
### ერთეულები: 4 (2 გამარჯვება, 2 მარცხი)
|

|

|}

(დ) – დახურული კორტი

## ერთეულებში ასპარეზობის შედეგები
## გამარჯვებები ტოპ-10-ის ჩოგბურთელებთან სეზონის მიხედვით
## ATP-ის ჩელენჯერის & ITF-ის მამაკაცთა ტურნირების ფინალები
### ერთეულები: 20 (15–5)
### წყვილები: 6 (2–4)
## იხილეთ აგრეთვე 
* საქართველოს დეივისის თასის ნაკრები

## რესურსები ინტერნეტში 
* 
* ბასილაშვილი ATP-ის ოფიციალურ საიტზე
* ბასილაშვილი ITF-ის ოფიციალურ საიტზე 
* ბასილაშვილი დეივისის თასის ოფიციალურ საიტზე

## სქოლიო
კატეგორია:ქართველი ჩოგბურთელები
კატეგორია:დაბადებული 1992
კატეგორია:დაბადებული 23 თებერვალი
კატეგორია:თბილისში დაბადებულები
ნ
კატეგორია:ცოცხალი ადამიანები
ფრიდრიხ აკელი

**ფრიდრიხ აკელი** (; დ. 5 სექტემბერი, 1871, ჰალისტე — გ. 3 აგვისტო, 1941, ტალინი) — ესტონელი დიპლომატი, ექიმი. ესტონეთის პრემიერ-მინისტრი 1924 წლის მარტ-დეკემბერში.

1892-1897 წლებში სწავლობდა მედიცინას ტარტუს უნივერსიტეტში. 1922-1923 წლებში ესტონეთის ელჩი ფინეთში. 1923-1924, 1926-1927, 1936-1938 წლებში საგარეო საქმეთა მინისტრია, ხოლო  1924 წლის მარტ-დეკემბერში მთავრობის მეთაურია. 1928-1934 წლებში ელჩია შვედეთსა და დანიაში, ხოლო 1934-1936 წლებში გერმანიასა და ნიდერლანდებში. იყო მეორე, მესამე და მეექვსე მოწვევის რიიგიკოგუს წევრი. 1927—1932 წლებში საერთაშორისო ოლიმპიური კომიტეტის წევრია.

1940 წელს დააკავეს შინაგან საქმეთა სახალხო კომისარიატის ფორმირებებმა და 1941 წელს დახვრიტეს ბანაკში.

## რესურსები ინტერნეტში
* ბიოგრაფია 
* ბიოგრაფია 

კატეგორია:ესტონეთის პრემიერ-მინისტრები
კატეგორია:დაბადებული 5 სექტემბერი
კატეგორია:დაბადებული 1871
კატეგორია:გარდაცვლილი 3 აგვისტო
კატეგორია:გარდაცვლილი 1941
კატეგორია:რიიგიკოგუს წევრები
იური იააკსონი

**იური იააკსონი** (; დ. 16 იანვარი, 1870 — გ. 20 აპრილი, 1942) — ესტონელი სახელმწიფო მოღვაწე. ესტონეთის პრემიერ-მინისტრი 1924–1925 წლებში.

1917 წელს თებერვლის რევოლუციის შემდეგ დაინიშნა ესტლანდიის გუბერნიის კომისრის თანაშემწედ. 1918–1920 წელს ესტონეთის იუსტიციის მინისტრი. 1924–1925 წლებში ესტონეთის მთავრობის მეთაურია. 1926–1940 წლებში ესტონეთის ბანკის პრეზიდენტია. 1929–1936 წლებში ესტონეთის წარმომადგენელია ერთა ლიგის ფინანსურ კომიტეტში. 

დააკავეს შინაგან საქმეთა სახალხო კომისარიატის ფორმირებებმა და 1942 წელს დახვრიტეს ბანაკში.

## რესურსები ინტერნეტში
* ბიოგრაფია 
* ბიოგრაფია 

კატეგორია:დაბადებული 16 იანვარი
კატეგორია:დაბადებული 1870
კატეგორია:გარდაცვლილი  20 აპრილი
კატეგორია:გარდაცვლილი 1942
კატეგორია:ესტონეთის პრემიერ-მინისტრები
კარლო ბლაგიძე

**კარლო ბლაგიძე** (დ. 10 აპრილი, 1928, გულიანი) — ქართველი ფილოსოფოსი, ფილოსოფიის მეცნიერებათა კანდიდატი. 1950 წელს დაამთავრა თბილისის სახელმწიფო უნივერსიტეტის ფილოსოფიის ფაკულტეტიტი. სადისერტაციო თემა — „აგნოსტიციზმის კრიტიკა“, დაიცვა 1953 წელს.

## ბიბლიოგრაფია
* სავლე წერეთელი გნოსეოლოგიურ პრობლემათა შესახებ ანტიკურ ფილოსოფიაში (ავტორი). - თბილისი, თსუ, 1999. - 208გვ.. - ISBN 99928-56-47-5
* შალვა ნუცუბიძე და კოტე ბაქრაძე გნოსეოლოგიურ პრობლემათა შესახებ ანტიკურ ფილოსოფიაში (ავტორი). - თბილისი, თსუ, 1999. - 56გვ.. - ISBN 99928-31-78-2
* სერგი დანელიას გნოსეოლოგიური შეხედულებანი (ავტორი). - თბილისი, თსუ, 1997. - 80გვ.. - ISBN 5-511-00780-3
* როგორ წავიკითხოთ და შევისწავლოთ ვ.ი. ლენინის წიგნი "მატერიალიზმი და ემპირიოკრიტიციზმი" (ავტორი). - თბილისი, თსუ, 1981. - 64გვ.
* XVIII საუკუნის ფრანგული მატერიალიზმის ისტორიის ზოგიერთი საკითხი : მეთოდური მითითებებით (ავტორი). - თბილისი, თსუ, 1977. - 111გვ.
* აგნოსტიციზმი და მისი კრიტიკა (ავტორი). - თბილისი, საბჭ. საქართველო, 1971. - 186გვ.

## რესურსები ინტერნეტში
* კარლო ბლაგიძე — ბიოგრაფიული ლექსიკონი

კატეგორია:ქართველი ფილოსოფოსები
კატეგორია:დაბადებული 1928
კატეგორია:დაბადებული 10 აპრილი
კანდის სამეფო

**კანდის სამეფო** (; *მაჰაუვარა რაჯადჰანია*; ) — დღევანდელი შრი-ლანკის ცენტრალურ და აღმოსავლეთ ნაწილში არსებული დამოუკიდებელი სამეფო. ის დაარსდა XVI საუკუნის ბოლოს და არსებობდა XIX საუკუნის დასაწყისამდე. თავიდან ის იყო კოტეს სამეფოს ქვეშევრდომი ქვეყანა, თუმცა XVI–XVII საუკუნის არეულობების დროს შეძლო დამოუკიდებელ სამეფოდ ჩამოყალიბება. პერიოდულად ის ალიანსში იყო სხვა სახელმწიფოებთან: ჯაფნას სამეფო, მადურაის დინასტია, სიტავაკას სამეფო, პორტუგალია და გაერთიანებული პროვინციების რესპუბლიკა. 1590–იანი წლებიდან ის შრი-ლანკის კუნძულზე უცხო ძალებისგან დამოუკიდებელი ერთადერთი პოლიტიკური ერთეული იყო. საბოლოოდ ის 1815 წელს კენდის ხელშეკრულების საფუძველზე გახდა ბრიტანეთის იმპერის პროტექტორატი, ხოლო 1817 წლის დიდი აჯანყების შემდეგ საერთოდ დაკარგა ავტონომია.

## სახელი 
წლების მანძილზე კანდის სამეფოს ჰქონდა სხვადასხვა სახელი. მათ შორის:
* კანდა უდა პასრატა;
* სენკადაგალას სამეფო
* კანდას უდარატა
* მაჰანუვარას სამეფო
* სრი ვარდანაპურა
* სინჰალე
* თუნ სინჰალაია

## იხილეთ აგრეთვე 
*შრი-ლანკა
*შრი-ლანკის ისტორია

## სქოლიო 
კატეგორია:შრი-ლანკის ისტორია
კატეგორია:აზიის ყოფილი მონარქიები
ქორაფი

**ქორაფი** () — ხე ნეკერჩხლისებრთა ოჯახისა. მისი სიმაღლე 25 მეტრს აღწევს. 5–7-ნაკვთიანი ფოთლები და მომწვანო, წვრილი, უსახურო ყვავილები აქვს.  ნაყოფი  ორფრთიანი კაკალია. 

გავრცელებულია მცირე აზიაში, ჩრდილოეთ ირანში, თურქეთში და სომხეთში. საქართველოში გვხვდება თითქმის ყველგან, შერეულია ფართოფოთლოვან ტყეში დაბლობიდან 1600 მეტრამდე. ქორაფი თაფლოვანი, დეკორატიული ხეა. აქვს კარგი მერქანი. 

ხმარობენ სადურგლო და სახარატო საქმეში. ნამარხი ქორაფი ნაპოვნია სამხრეთ საქართველოს პლიოცენური ფლორის კომპლექსში.

## ლიტერატურა
კატეგორია:ნეკერჩხლისებრნი
ხოუ იფანი

**ხოუ იფანი** (; დ. 27 თებერვალი 1994) — ჩინელი ჭადრაკის დიდოსტატი. მსოფლიო ჩემპიონი ჭადრაკში ქალთა შორის 2010–2012 და 2013-2015 წლებში.

## რესურსები ინტერნეტში 
*
*
*

## სქოლიო
კატეგორია:დაბადებული 27 თებერვალი
კატეგორია:დაბადებული 1994
კატეგორია:ჭადრაკის დიდოსტატები
კატეგორია:ჭადრაკის დიდოსტატები ქალთა შორის
კატეგორია:მსოფლიო ჩემპიონები ჭადრაკში ქალთა შორის
კატეგორია:ჩინელი მოჭადრაკეები
კატეგორია:ცოცხალი ადამიანები
რამონ ოტერო პედრაიო

**რამონ ოტერო პედრაიო** (დ. 5 მარტი, 1888 — გ. 10 აპრილი, 1976) — გალისიელი გეოგრაფი, მწერალი და ინტელექტუალი.

ასწავლიდა გეოგრაფიასა და ისტორიას ბურგოსსა და სანტანდერში. 1918 წელს გახდა გალისიანისტური ორგანიზაციის წევრი. იყო ესპანეთის პარლამენტის წევრი მეორე ესპანური რესპუბლიკის დროს. იყო პირველი პროფესორი გეოგრაფიაში სანტიაგო-დე-კომპოსტელის უნივერსიტეტში. მიჩნეული როგორც პიროვნება რომელმაც პირველმა დაახასიათა გალისიის გეოგრაფია. ასევე იყო გამორჩეული მწერალი. წერდა ესეებს, ნოველებს და პოემებს. იყო ნიჭიერი ორატორი და გააჩნდა ქარიზმატული ხმის ტემბრი.

მისი ერთ-ერთი მნიშვნელოვანი ნაშრომია „გალისიის ისტორია“ (1962). მასში ის აღწერს გალისიის ისტორიას, გეოგრაფიას, ფოლკლორს და ანთროპოლოგიას.

## ლიტერატურა
*Carlos Casares (1991). Ramón Otero Pedrayo. ISBN 978-84-7154-387-5.

კატეგორია:დაბადებული 1888
კატეგორია:გარდაცვლილი 1976
კატეგორია:გალისიელი მწერლები
დიდი ქვეყანა (ფილმი)

**დიდი ქვეყანა** () — უილიამ უაილერის 1958 წლის ვესტერნის ჟანრის ფილმი, რომელიც გადაღებულია ამავე სახელწოდების რომანის მიხედვით. ბერლ აივზმა მიიღო ოსკარისა და ოქროს გლობუსის ჯილდოები საუკეთესო მსახიობი კაცისთვის მეორეხარისხოვან როლში.

## სიუჟეტი
მოქმედება ვითარდება აშშ-ის სამხრეთ-დასავლეთში, XIX საუკუნეში. გაშლილ ველსა და კანონიონებით დაფარულ დიდ ტერიტორიაზე მდებარეობს ორი დასახლება. ერთი ეკუთვნის მაიორ ჰენრი ტერილს, მეორე კი გლეხ რუფუს ჰენესის. ტერილიცა ჰენესიც საკუთარი ნახირისთვის ერთსა და იმავე მდინარეს იყენებს, რაც მათ შორის მტრობის საბაბია. ჰენრი ტერილი მდიდარია, მას ბევრი დაქირავებული და დიდი ნახირი ჰყავს. რუფუს ჰენესის კი ლოთი ვაჟებისა და დიდი სანათესაოს მეტი არაფერი გააჩნია. ერთ დღეს ქვეყანაში გამოჩნდება ჯეიმზ მაკ-კი, გემის კაპიტანი, რომელიც ჰენრი ტერილის ქალიშვილზეა დანიშნული. ჩამოსვლის დღეს ჯეიმზზ ძმები ჰენესები ლასოებით შეიპყრობენ და საცოლის თვალწინ დაამცირებენ. მაიორი ტერილი გადაწყვეტს ჰენესები დასაჯოს, ჯეიმზი კი ამის წინააღმდეგია და ამტკიცებს, რომ არაფერი მომხდარა. ჯეიმზი ადგილობრივებს არ მოსწონთ, რადგან ის მშიშარად მიაჩნიათ და უარს ამბობს დაუმორჩილებელ ცხენზე შეჯდომაზე. მაკ-კი გადაწყეტს, ბოლო მოუღოს მხარეში არსებულ მტრობას ორ გვარს შორის. ის სხვებისგან საიდუმლოდ შეეჩვევა ჯიუტ ცხენზე ჯირითს. რუფუს ჰენესი მაიორი ტერილის წვეულებაზე მოულოდნელად გამოცხადდება და ულტიმატუმს წაუყენებს. ტერილის უფროსი მოჯამაგირე სტივი ცდილობს აკოცოს პატრისიას, ჯეიმზი კი ამასობაში ურთიერთობამს გააბამს ჯული მარაგონთან, რომელსაც ეკუთვნის ტერილებსა და ჰენესებს შორის სადავო წყლით მდიდარი მიწები. ტერილებთან დაბრუნებული ჯეიმზს სტივი ჩხუბში იწვევს, მაგრამ ჯეიმზი უარს ამბობს, რაც პატრისიას იმედგაცრუებას იწვევს. პატრისია რამონისგან გაიგებს, რომ ჯეიმზმა ურჩი ცხენი გახედნა. პატრისია კი ჯულის დაადანაშაულებს ჯეიმზის სიყვარულში. ჯულის ბაკ ჰენესი გაიტაცებს. მის გამო ჯეიმზს დუელი აქვს ბაკ ჰენესისთან. ბაკი ნიშანზე ადრე გაისვრის და ააცილებს. ჯეიმზი კი დაინდობს შეშინებულ ჰენესის და არ ესვრის მას. როდესაც ჰენესი ცდილობს, ქურდულად ესროლოს ჯეიმზს, მას მამა, რუფუს ჰენესი ესვრის და მოკლავს.

## როლებში
*გრეგორი პეკი - ჯეიმზ მაკ-კი
*ჯინ სიმონსი - ჯული მარაგონი 
*კეროლ ბეიკერი -  პატრისია ტერილი 
*ჩარლტონ ჰესტონი - სტივ ლიჩი 
*ბერლ აივზი - რუფუს ჰენესი
*ჩარლზ ბიკფორდი - ჰენრი ტრევილი
*ჩაკ კონორსი — ბაკ ჰენესი

## რესურსები ინტერნეტში
* 
* 
* 

კატეგორია:1958 წლის ფილმები
კატეგორია:უილიამ უაილერის ფილმები
კატეგორია:ინგლისურენოვანი ფილმები
კატეგორია:United Artists-ის ფილმები
კატეგორია:ამერიკულ რომანებზე დაფუძნებული ფილმები
კატეგორია:ვესტერნები
დეკანოსიძე

საკუთარი სახელი **დეკანოსიძე** შეიძლება აღნიშნავდეს ერთ-ერთ შემდეგ პიროვნებათაგანს:

* გენრი დეკანოსიძე — ფარმაკოქიმიკოსი
* თამარ დეკანოსიძე — პათოლოგანატომი
* ოთარ დეკანოსიძე — კინოოპერატორი

*
კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
კარაიმანი

**კარაიმანი** () — სოფელი მოლდოვაში, დონდუშენის რაიონში. მდებარეობს ზღვის დონიდან 210 მეტრზე. 2004 წლის მონაცემებით, მოსახლეობა 65 ადამიანს შეადგენდა.

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:დონდუშენის რაიონის სოფლები
იუჰან პარტსი

**იუჰან პარტსი** (; დ. 27 აგვისტო, 1966, ტალინი, ესტონეთის სსრ) — ესტონელი პოლიტიკოსი. ესტონეთის პრემიერ-მინისტრი 2003-2005 წლებში. ეკონომიკისა და კომუნიკაციის მინისტრი 2007-2014 წლებში.

დაამთავრა ტალინის პირველი საშუალო სკოლა, შემდეგ ტარტუს უნივერსიტეტში სწავლობდა სამართალს. შემდეგ მუშაობდა იუსტიციის სამინისტროში. 2003 წლის რიიგიკოგუს არჩევნებში მისმა პარტიამ მოიპოვა ხმების უმრავლესობა და ჩამოაყალიბა მთავრობა, თვით პარტსი გახდა პრემიერ-მინისტრი. თანამდებობიდან გადადგა 2005 წლის მარტში, მას შემდეგ, რაც მისი კაბინეტის იუსტიციის მინისტრს პარლამენტმა უნდობლობა გამოუცხადა. 13 აპრილს პრემიერ-მინისტრი გახდა ანდრუს ანსიპი. 2007-2014 წლებში იყო ეკონომიკისა და კომუნიკაციის მინისტრი.

## რესურსები ინტერნეტში
* Union of Pro Patria and Res Publica
* Estonian Ministry of Economic Affairs and Communications

კატეგორია:ესტონეთის პრემიერ-მინისტრები
კატეგორია:ესტონელი პოლიტიკოსები
კატეგორია:დაბადებული 1966
კატეგორია:დაბადებული 27 აგვისტო
კატეგორია:ცოცხალი ადამიანები
კატეგორია:ტალინში დაბადებულები
ჯექსონ მარტინესი

**ჯექსონ მარტინესი** (; დ. 3 ოქტომბერი, 1986) — კოლუმბიელი ფეხბურთელი. ასპარეზობს კოლუმბიის ეროვნულ ნაკრებსა და საფეხბურთო კლუბ „ატლეტიკო მადრიდში“. პირველ კლუბში, „მედელინში“ თავის გამოჩენის შემდეგ მექსიკაში 64 მატჩი ითამაშა და 33 გოლი შეაგდო, „პორტუში“ 133 თამაშში 92 გოლი გაიტანა, მათ შორისაა ჩემპიონთა ლიგაში ნათამაშებ 24 მატჩში გატანილი 13 გოლი. მონაწილეობდა 2014 წლის მსოფლიო ჩემპიონატზე და სამი გოლიც გაიტანა.

## რესურსები ინტერნეტში 
* Stats and profile at Zerozero

კატეგორია:დაბადებული 1986
კატეგორია:კოლომბიელი ფეხბურთელები
კატეგორია:პორტუს ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 3 ოქტომბერი
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
ბადულა

**ბადულა** (; ) — ქალაქი შრი-ლანკაში; უვის პროვინციისა და ბადულის ოლქის ადმინისტრაციული ცენტრი. მდებარეობს ქალაქ კანდიდან სამხრეთ-აღმოსავლეთით, 60 კმ-ის დაშორებით. ქალაქის მოსახლეობა შეადგენს 47 587 ადამიანს (2011), რომლის უმეტესობასაც სინჰალელები შეადგენენ.

## რესურსები ინტერნეტში
* Office of the Governor - Uva / ඌව පලාත් ආණ්ඩුකාරවර කාර්යාලය  
* Provincial General Hospital - Badulla / පළාත් මහ රෝහල - බදුල්ල 
* A school in Badulla District  
* Badulla  
* Detailed map of Badulla vicinity and Sri Lanka

კატეგორია:შრი-ლანკის ქალაქები
კატეგორია:შრი-ლანკის პროვინციების ადმინისტრაციული ცენტრები
ბახო-ბიავოს რაიონი

**ბახო-ბიავოს რაიონი** () — რაიონი  პერუში, სან-მარტინის რეგიონის ბელიავისტის პროვინციაში. მდებარეობს ზღვის დონიდან 230 მეტრზე. 2007 წლის მონაცემებით, მოსახლეობა 8 594 ადამიანს შეადგენდა, სიმჭიდროვე 8,8 ადამიანი კმ²-ზე. ფართობი 975,43 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 
* პერუს სტატისტიკისა და ინფორმაციის ეროვნული ინსტიტუტი 

კატეგორია:სან-მარტინის რეგიონის რაიონები
კატეგორია:ბელიავისტის პროვინციის რაიონები
სელსო ემილიო ფერეირო

**სელსო ემილიო ფერეირო მინგესი** (დ. 6 იანვარი, 1912 — გ. 31 აგვისტო, 1979) — გალისიელი აქტივისტი, მწერალი, პოეტი და პოლიტიკური ჟურნალისტი.

ფერეირო მსახურობდა ესპანურ ჯარში ფრანსისკო ფრანკოს დიქტატურის პერიოდში. სწავლობდა სამართალს, აქვეყნებდა სტატიებს ჟურნალ-გაზეთებში. წერდა გალისიურ და ესპანურ ენებზე. მისი ერთ-ერთი ყველაზე გამორჩეული ნაშრომია „Longa noite de pedra“ („ქვის გრძელი ღამე“), პოეზია რომელიც აღწერდა ფრანკოს რეჟიმის ანტი-გალისიურ პოლიტიკას. გარდაიცვალა გალისიაში.

## ლიტერატურა
*Álvarez Cáccamo, X. M. (1991): Introdución en Ferreiro, C. E. Onde o mundo se chama Celanova, Edicións Xerais.

## სქოლიო 
კატეგორია:გალისიელი მწერლები
კატეგორია:დაბადებული 6 იანვარი
კატეგორია:დაბადებული 1912
კატეგორია:გარდაცვლილი 31 აგვისტო
კატეგორია:გარდაცვლილი 1979
გირჩა სოკო

**გირჩა სოკო** () — ქუდიანი სოკო ბოლეტუსისებრთა ოჯახისა, ქუდის (დიამეტრი 4–10 სმ) ბალიშისებრი ზედაპირი დაფარულია კრამიტისებურად გაწყობილი მსხვილი კონუსისებრი ქერცლებით, წააგავს წიწვოვანთა გირჩას და მონაცრისფრო-მოყავისფროა. ქუდის ქვედა მხარეს ჰიმენოფორი მილისებრია, ფორები კუთხოვანია, მოთეთრო-მონაცრისფრო, ფეხის სიგრძე 10–15 სმ, სისქე 1–2 სმ აღწევს, ნაცრისფერი ან შავია. ფეხზე აქვს მოთეთრო, ცილინდრული საყელო, რომლის ქვემოთ ფეხის ზედაპირი დაფარულია ფიფქოვანი ქერცლით. რბილობი თავდაპირველად თეთრია, შემდეგ წითლდება და ბოლოს შავდება. იზრდება ერთეულებად ნესტიან წიწვოვან და ფოთლოვან ტყეში, განსაკუთრებით წიფლნარში კარბონატულ ნიადაგზე ზაფხულიდან შემოდგომის ჩათვლით. საქართველოში გვხვდება ყველგან. საჭმელად ვარგისია.

## ლიტერატურა
კატეგორია:ბოლეტუსისებრნი
ქაფურის ხე

**ქაფურის ხე** () — მარადმწვანე ხე დაფნისებრთა ოჯახისა. მისი სიმაღლე 20 — 50 მეტრს აღწევს. ტყავისებრი ფოთლები და პატარ-პატარა მოთეთრო ყვავილები აქვს. მწიფე  ნაყოფი  მუქი ლურჯია. ყვავის მაის-ივნისში, ნაყოფი მწიფდება ოქტომბერ-ნოემბერში. 

ბუნებრივად იზრდება ჩინეთსა და იაპონიაში წმინდა ან შერეული კორომების სახით, მთებში ზღვის დონიდან 2000 მეტრამდე ადის. ტენისა და სითბოს მოყვარულია. ყველა ნაწილი შეიცავს ქაფურის ზეთს, რომლისგანაც იღებენ ქაფურს. საქართველოში XIX საუკუნის 70-იან წლებში შემოიტანეს შავი ზღვის სანაპიროზე.

## ლიტერატურა
კატეგორია:დაფნისებრნი
XXL (მილენ ფარმერის სიმღერა)

„**XXL**“ — ფრანგი მომღერალ მილენ ფარმერის სიმღერა, მეოთხე სტუდიური ალბომიდან *Anamorphosée*. იგი 1995 წლის 19 სექტემბერს ლეიბლმა Polydor-მა გამოსცა.

სინგლი გახდა მთავარი ცვლილება მომღერლის კარიერაში, სიმღერა გამოირჩევა როკ ჟღერადობით, ფემინისტური და მარტივი ტექსტით. სინგლი საფრანგეთის ჩარტში #1 პოზიციამდე ავიდა, მაგრამ მალევე დაკარგა მოწინავე ადგილი და ვერცხლის სტატუსი მიენიჭა. ისნსპირაციის წყარო გახდა წიგნი *La Mort intime* ფრანგი მწერლის, Marie de Hennezel-ის ნაწარმოები.

მუსიკალური ვიდეო გადაიღო მარკუს ნისპელმა, კალიფორნიაში, 1995 წლის აგვისტოს.

1995 წელს ის იყო რიგით 42-ე ყველაზე გაყიდვადი სინგლი საფრანგეთში.

## პერსონალი 
* მილენ ფარმერი: ვოკალი, ტექსტი
* ლორან ბუტონა: მუსიკა
* ბერნარდ ჩეტენტი: პროგრამირება, ჩაწერა
* Polydor: ლეიბლი
* *Requiem Publishing*: გამომცემლობა
* ''Com'N.B'': დიზაინი

## ჩარტი და გაყიდვები
### პოზიცია
### გაყიდვები
## რესურსები ინტერნეტში 
* www.mylene.net

## სქოლიო 
კატეგორია:მილენ ფარმერის სიმღერები
კატეგორია:1995 წლის სინგლები
კატეგორია:1995 წლის სიმღერები
კატეგორია:ფრანგული სიმღერები
ნაიმ ფრაშერი

**ნაიმ ფრაშერი** (დ. 25 მაისი, 1846 —  გ. 20 ოქტომბერი, 1900) — ალბანელი პოეტი მწერალი. ის თავის ორ ძმასთან (აბდილ ფრეშერი, სამი ფრეშერი) ერთად XIX საუკუნის ალბანეთის ეროვნული გამოღვიძების () მოძრაობის ყველაზე მნიშვნელოვან ფიგურას წარმოადგენდა. ის ითვლება ალბანეთის ეროვნულ პოეტად. მას ეკუთვნის 22 ნამუშევარი.

## ნაშრომები 
#Kavâid-i farisiyye dar tarz-i nevîn (სპარსული გრამათიკა ახალი მეთოდების მიხედვით), სტამბოლი, 1871.
#Ihtiraat ve kessfiyyat (გამოგონებები და აღმოჩენები}}), სტამბოლი, 1881.
#Fusuli erbea (ოთხი დრო), სტამბოლი, 1884.
#Tahayyülat (ოცნებები), სტამბოლი, 1884.
#Bagëti e Bujqësi (ნახირი და მოსავალი), ბუქარესტი, 1886.
#E këndimit çunavet (საკითხავი ბიჭებისთვის), ბუქარესტი, 1886.
#Istori e përgjithshme për mësonjëtoret të para (ზოგადი ისტორია პირველ კურსელებისთვის), ბუქარესტი, 1886.
#Vjersha për mësonjëtoret të para (პოეზია პირველკურსელებისთვის), ბუქარესტი, 1886.
#Dituritë për mësonjëtoret të para (ზოგადი ცოდნა პირველკურსელებისთვის), ბუქარესტი, 1886.
#O alithis pothos ton Skypetaron (ალბანელების ნამდვილი სურვილი, ), ბუქარესტი, 1886.
#Luletë e Verësë (ზაფხულის ყვავილები), ბუქარესტი, 1890.
#Mësime (გაკვეთილები), ბუქარესტი, 1894.
#Parajsa dhe fjala fluturake,(სამოთხე და მფრინავი სამყარო) ბუქარესტი, 1894.
#Gjithësia (ომნიტი), ბუქარესტი, 1895.
#Fletore e bektashinjët, (ბეკტაში წიგნაკი) ბუქარესტი, 1895.
#O eros (სიყვარული, ), სტამბოლი, 1895.
#Iliadh' e Omirit, Bucharest, (ჰომეროსის ილიადა), 1896.
#Histori e Skënderbeut (სკანდერბერგის ისტორია), ბუქარესტი, 1898.
#Qerbelaja, Bucharest, (ქერბელა), 1898.
#Istori e Shqipërisë (ალბანეთის ისტორია), სოფია, 1899.
#Shqipëria (ალბანეთი), სოფია, 1902.

## რესურსები ინტერნეტში 
*A portrait and a poem in English 
*Some poems in Albanian 

## სქოლიო 
კატეგორია:დაბადებული 1846
კატეგორია:გარდაცვლილი 1900
კატეგორია:ევროპული კულტურა
კატეგორია:მწერლები ანბანის მიხედვით
თამარ დეკანოსიძე

**თამარ დეკანოსიძე** (დ. 3 ნოემბერი, 1922, ხარაგაული  — გ. 23 ივლისი, 2008, თბილისი) — ქართველი პათოლოგანატომი. საქართველოს მეცნიერებათა აკადემიის წევრ-კორესპონდენტი (1983), საქართველოს მედიცინის მეცნიერებათა აკადემიის წევრი (1973). მედიცინის მეცნიერებათა დოქტორი (1964), პროფესორი (1966), საქართველოს მეცნიერების დამსახურებული მოღვაწე (1976). თბილისის საპატიო მოქალაქე (2002). 

## ბიოგრაფია 
1943 წელს დაამთავრა თბილისის სახელმწიფო სამედიცინო ინსტიტუტი (თსსი). 1943-1969 წლებში იყო ამავე ინსტიტუტის პათოლოგიური ანატომიის კათედრის ასისტენტი, დოცენტი, პროფესორი, 1969-1973 წლებში — ჰისტოლოგიის და ემბრიოლოგიის კათედრის გამგე; 1973-1996 წლებში — პათოლოგიური ანატომიის კათედრის გამგე; 1943-1990 წლებში მუშაობდა თბილისის სხვადასხვა დაწესებულებების პროზექტორად. 1980-2000 წლებში იყო საქართველოს  ჯანმრთელობის  დაცვის სამინისტროს მთავარი პათოლოგანატომი, 1984-1999 წლებში — საქართველოს პათოლოგ-ანატომთა სამეცნიერო საზოგადოების თავმჯდომარე. მონაწილეობდა თბილისში 1989 წლის 9 აპრილის მოვლენების შემსწავლელი სამთავრობო კომისიის მუშაობაში. დეკანოსიძის სამეცნიერო შრომები ეხება საქართველოში სექციური მასალის ანალიზს ნოზოლოგიური პროფილის დადგენის მიზნით, ნერვულქსოვილოვან ურთიერთობებს ნორმალური და პათოლოგიური ზრდის პირობებში გეროგენული ცვლილებების მორფოლოგიური საფუძვლებს, სამედიცინო-ბიოლოგიური პროცესების შეფასების აუცილებლობას სინერგეტიკის პოზიციებიდან (მოლეკულური ბიოლოგია, ბიოფიზიკა).  1990-1991 წლებში იყო საქართველოს რესპუბლიკის უზენაესი საბჭოს  წევრი: საქართველოს კომუნისტური პარტიისგან. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 

ავტორია 250-ზე მეტი სამეცნიერო ნაშრომისა, გამოქვეყნებული აქვს 6 მონოგრაფია, მათ შორის „შეგუებისა და კომპენსაციური პროცესების მორფოფუნქციური საფუძვლები“, რომელშიც მიენიჭა ივანე თარხნიშვილის სახელობის პრემია 1962 წელს. მისი ხელმძღვანელობით დაცულია 187 საკანდიდატო და 72 სადოქტორო დისერტაცია. მის სახელს უკავშირდება საქართველოში პათოლოგიური ანატომიის სამსახურის (1968), ჰისტოლოგიის და ემბრიოლოგიის სწავლების (1969), პათოლოგიური ანატომიის სწავლების რეორგანიზაცია (1973), იყო ქართული საბჭოთა ენციკლოპედიის სარედაქციო საბჭოს და ჟურნალ „Архив патологии“-ს რედ. კოლეგიის წევრი. მიღებული აქვს სახელმწიფო ჯილდოები, მ. შ. ღირსების ორდენი (1997).

## ლიტერატურა
## რესურსები ინტერნეტში
*თამარ დეკანოსიძე — საქართველოს პარლამენტის ოფიციალური საიტი

კატეგორია:ქართველი ანატომები
კატეგორია:ქართველი ექიმები
კატეგორია:საქართველოს მეცნიერებათა ეროვნული აკადემიის წევრ-კორესპონდენტები
კატეგორია:საქართველოს ღირსების ორდენის კავალრები
კატეგორია:თბილისის საპატიო მოქალაქეები (2002)
კატეგორია:ხარაგაულში დაბადებულები
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
თ
კატეგორია:ქართველი პათომორფოლოგები
კოტეს სამეფო

**კოტეს სამეფო** () — XV საუკუნეში შრი-ლანკის ტერიტორიაზე არსებული სამეფო, რომლის ცენტრსაც დღევანდელი კოლომბოს გარეუბანი შრი-ჯაიავარდენეპურა-კოტე წარმოადგენდა. მისი მმართველი პარაკრამაბაჰუ VI იყო ბოლო ადგილობრივი წარმომავლობის მეფე რომელმაც მთლიანი შრი-ლანკის ერთი ხელისუფლების ქვეშ გაერთიანება შეძლო.

## ეტიმოლოგია 
ტერმინი კოტე სინჰალზე ნიშნავს ციხე-სიმაგრეს. ის მომდინარეობს ინდო-არიული ფუძიდან *კოტა*, რომელიც აღნიშნავს სიმაგრეს ან გამაგრებულ დასახლებას. ითვლება რომ მისი დასახელება წარმოდგა გამპოლის მეფის ალაკესვარას მიერ დაარსებული ციხე-სიმაგრიდან.

## დაარსება 
გამპოლის სამეფოს მინისტრის ალაკესვარას (1370–1385) მიერ ქვეყნის სამხრეთ-დასავლეთში დაარსებული ციხე-სიმაგრეში 1412 წელს პარაკრამაბაჰუ VI–მ დედაქალაქი გადაიტანა, რაც კოტის სამეფოს დაარსებად ითვლება.

## იხილეთ აგრეთვე 
*შრი-ლანკა
*შრი-ლანკის ისტორია

## სქოლიო 
კატეგორია:შრი-ლანკის ისტორია
კატეგორია:აზიის ყოფილი მონარქიები
Peut-être toi

**Peut-être toi** — ფრანგი მომღერალ მილენ ფარმერის სინგლი ალბომიდან, ''Avant que l'ombre...*. სიმღერა გამოვიდა 2006 წლის 21 აგვისტოს, ლეიბლზე Polydor. 
მუსიკალური ვიდეო ანიმაციურ სტილშია და შექმნა იაპონელმა რეჟისორმა კუსუმი ნაოკომ, 2006 წლის 21 ივლისს. სინგლი გამოიცა საფრანგეთში, ბელგიასა და შვეიცარიაში.

## პერსონალი 
* მილენ ფარმერი: ვოკალი, ტექტი
* ლორან ბუტონა: მუსიკა
* Polydor: ლეიბლი
* *Requiem Publishing'': გამომცემლობა
* კაზუჩიკა კისე: ილუსტრაცია
* ჰენრი ნოი: დიზაინერი

### ჩარტი 
## რესურსები ინტერნეტში 
* www.mylene.net

კატეგორია:მილენ ფარმერის სიმღერები
კატეგორია:2006 წლის სინგლები
დოროცკაია

**დოროცკაია** () — სოფელი მოლდოვაში, დუბესარის რაიონში. მდებარეობს ზღვის დონიდან 59 მეტრზე. 2004 წლის მონაცემებით, მოსახლეობა 3 206 ადამიანს შეადგენდა.

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:დუბესარის რაიონის სოფლები
პახარილიოს რაიონი

**პახარილიოს რაიონი** () — რაიონი  პერუში, სან-მარტინის რეგიონის მარისკალ-კასერესის პროვინციაში. მდებარეობს ზღვის დონიდან 310 მეტრზე. 2007 წლის მონაცემებით, მოსახლეობა 5 072 ადამიანს შეადგენდა, სიმჭიდროვე 21 ადამიანი კმ²-ზე. ფართობი 244,03 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 
* პერუს სტატისტიკისა და ინფორმაციის ეროვნული ინსტიტუტი 

კატეგორია:სან-მარტინის რეგიონის რაიონები
კატეგორია:მარისკალ-კასერესის პროვინციის რაიონები
L'amour n'est rien...

„**L’Amour n’est rien…**“ — ფრანგი მომღერალ მილენ ფარმერის მეოთხე სინგლი, ალბომიდან ''Avant que l'ombre...*. გამოსცა ლეიბლმა Polydor, 2006 წლის 27 მარტს. სინგლმა პირველად გაიჟღერა რადიოში 2006 წელს, როდესაც მომღერალი კონცერტს მართავდა პარიზში. კომპოზიციამ დაიმსახურა დადებითი შეფასება რადიოსგან და იქცა წლის ჰიტად. მუსიკალური ვიდეო, რომელშიც გამოყენებულია სინგლის რადიო ვერსია გადაიღო ბენუა დი საბატინომ, მულტიპლიკატორმა და მილენის ახლო მეგობარმა.

სხვა ვიდეოებისგან განსხვავებით L’Amour n’est rien… მარტივია და არ გამოირჩევა სიუჟეტით. ფარმერი მღერის შავ ფონზე, იხდის ტანსაცმელს და ცეკვას იწყებს.

## პერსონალი 
* მილენ ფარმერი: ვოკალი, ტექტი
* ლორან ბუტონა: მუსიკა
* *Requiem Publishing'': გამომცემლობა
* Polydor: ლეიბლი
* დომინიკ ისერმანი: ფოტო
* ჰენრი ნოი: დიზაინერი

## ჩარტი და გაყიდვები
### მოწინავე პოზიცია
### ჩარტი წლის ბოლოს
### გაყიდვები
## რესურსები ინტერნეტში 
* www.mylene.net

## სქოლიო 
კატეგორია:მილენ ფარმერის სიმღერები
კატეგორია:2006 წლის სინგლები
კატეგორია:2006 წლის სიმღერები
კატეგორია:ფრანგული სიმღერები
Sans contrefaçon

„**Sans contrefaçon**“ — ფრანგი მომღერალ მილენ ფარმერის სიმღერა ალბომიდან *Ainsi soit je...*. გამოცემული 1987 წლის 16 ოქტომბერს. სიმღერის რემიქს ვერსია გამოვიდა 2003 წლის 5 აგვისტოს, როგორც პირველი სინგლი რემიქსების ალბომიდან *RemixeS*.

## ჩაწერა 
"Sans contrefaçon" შთაგონებულია ორი სიმღერით, სილვი ვარტანის „Comme un garçon“-ით და ჯგუფ Indochine-ს „3è Sexe“-ით.

სინგლის ფოტო გადაიღო ელზა ტრილმა, პარიზში. ელზა ტრილის თქმით ტექსტი სწრაფად და იოლად შეიქმნა.

ფარმერმა გადაწყვიტა შეეცვალა თავდაპირველი იდეა კოსტიუმზე, რადგან სიმღერისთვის თემატიკური ყოფილიყო. საბოლოოდ სიმღერა გამოუშვეს პირველი სინგლის სახით, მეორე სტუდიური ალბომიდან *Ainsi soit je...*, და დაერქვა "Sans contrefaçon, je suis un garçon".

"Sans contrefaçon" ორჯერ გაჟღერდა რადიო  NRJ-ზე და მალე მოიპოვა პოპულარობა.  გახდა ერთ-ერთი ცნობადი კომპოზიცია მომღერლის შემოქედებიდან, მაგრამ ვერ გაიყიდა რადგან მხოლოდ ვინილის სახით გამოიცა.

## მუსიკალური ვიდეო 
ვიდეო გადაიღო ლორან ბუტონამ, სინგლის რელიზიდან ერთი თვის შემდეგ. ვიდეოს ხანგრძლივობა შეადგენს (8'43") და გადაიღეს ოთხი დღის მანძილზე, შერბურ-ოქტევილში (საფრანგეთი). ვიდეო ინსპირირებულია კარლო კოლოდის საბავშვო მოთხრობიდან The Adventures of Pinocchio (ქართ. პინოქიოს თავგადასავალი) და გიიომ აპოლინერის პოემიდან *Les Saltimbanques*. თოჯინა შექმნა ბენოიტ ლესტანგმა (ფრანგ.Benoît Lestang)- გადაიღო კლიპი Q.I. ფრანსუა ჰანსმა (ლორან ბუტონას ასისტენტი) ასევე გადაიღო რამდენიმე ვიდეოკლიპი მომღერლის სინგლებიდან, მათ შორის: Je te rends ton amour, Innamoramento, Dessine-moi un mouton და  Redonne-moi.

## პერსონალი 
* მილენ ფარმერი: ვოკალი, ტექტი
* ლორან ბუტონა: მუსიკა
* Polydor: ლეიბლი
**Bertrand Le Page and Toutankhamon*: გამომცმელობა
* ელზა ტრილი : ფოტო

## ჩარტი და სერტიფიკაცია
## რესურსები ინტერნეტში 
* www.mylene.net
* Mylene Farmer ‎– Sans Contrefaçon

## სქოლიო 
კატეგორია:მილენ ფარმერის სიმღერები
კატეგორია:1987 წლის სინგლები
კატეგორია:1987 წლის სიმღერები
კატეგორია:ფრანგული სიმღერები
კატეგორია:2003 წლის სინგლები
ოტო შტრანდმანი

**ოტო აუგუსტ შტრანდმანი** (; დ. 30 ნოემბერი, 1875, ვანდუ — გ. 5 თებერვალი, 1941, კადრინა) — ესტონელი პოლიტიკოსი. ესტონეთის პრემიერ-მინისტრი 1919 წელს და 1929-1931 წლებში.

## კარიერა 
* 1918 — იუსტიციის მინისტრი.
* 1918—1919 — ესტონეთის დროებითი მთავრობის სოფლის მეურნეობის მინისტრი. 1918 წელს დააპატიმრეს გერმანულმა საოკუპაციო რაზმებმა. 
* 1919 წლის 9 მაისიდან 8 ნოემბრამდე  — პრემიერ-მინისტრი და სამხედრო მინისტრი.
* 1920—1921 — საგარეო საქმეთა მინისტრი.
* 1921 — რიიგიკოგუს თავმჯდომარე. პირველი, მეორე, მესამე, მეოთხე და მეხუთე მოწვევის პარლამენტის წევრი.
* 1924 — საგარეო საქმეთა და შემდეგ ფინანსთა მინისტრი.
* 1927—1929 —ესტონეთის ელჩი პოლონეთში, ჩეხოსლოვაკიაში და რუმინეთში.
* 1929—1931 — ესტონეთის მთავრობის მეთაური.
* 1933—1939 — ესტონეთის ელჩი საფრანგეთში, ბელგიაში, ესპანეთში და ვატიკანში.

1941 წელს მიიღო ცნობა, რომ გამოჩნდა ნკვდ-ს ძალები, რაც იმას ნიშნავდა გარდაუვალი იყო დაპატიმრება, შემდეგ კი თავი მოიკლა.

## რესურსები ინტერნეტში
* ბიოგრაფია 

კატეგორია:ესტონეთის პრემიერ-მინისტრები
კატეგორია:ესტონეთის საგარეო საქმეთა მინისტრები
კატეგორია:ესტონელი დიპლომატები
კატეგორია:რიიგიკოგუს წევრები
კატეგორია:დაბადებული 30 ნოემბერი
კატეგორია:დაბადებული 1875
კატეგორია:გარდაცვლილი  5 თებერვალი
კატეგორია:გარდაცვლილი 1941
კატეგორია:ესტონელი პოლიტიკოსები
კატეგორია:თვითმკვლელები